SF สุดเจ๋ง! ฟาดกำไรปี 58 ที่ 1.41 พันลบ. จ่อปันผล 0.15 บ./หุ้น XD 30 มี.ค.นี้
SF สุดเจ๋ง! ฟาดกำไรปี 58 ที่ 1.41 พันลบ. เติบโตเท่าตัวจากปีก่อนมีกำไร 700.23 ลบ. หลังรายได้ค่าเช่าบริการเพิ่มขึ้น เตรียมแจกปันผล 0.15 บ./หุ้น XD วันที่ 30 มี.ค.59 กำหนดจ่ายวันที่ 25 เม.ย.59
17 ก.พ. 2559

บริษัท สยามฟิวเจอร์ ดีเวลอปเมนท์ จำกัด (มหาชน) หรือ SF และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 1.41 พันล้านบาท หรือ 0.79 บาทต่อหุ้น เพิ่มขึ้น 101% จากปีก่อนที่มีกำไรสุทธิ 700.23 ล้านบาท หรือ 0.39 บาทต่อหุ้น
ทั้งนี้ผลการดำเนินงานในช่วงดังกล่าวเพิ่มขึ้นเนื่องจาก บริษัทมีรายได้ค่าเช่าและค่าบริการ จำนวน 1,366 ล้านบาท สูงกว่างวดเดียวกันของปีก่อน เป็นจำนวน 47 ล้านบาท คิดเป็นร้อยละ 3.5 เนื่องจากรายได้ของผู้เช่าหลักโครงการพัทยา ขณะที่บริษัทมีต้นทุนของการให้เช่าและการให้บริการเท่ากับ 537.5 ล้านบาท ลดลงจากงวดเดียวกันของปีก่อน เป็นจำนวน 13 ล้านบาท
นอกจากนี้ได้ประกาศจ่ายปันผลเป็นเงินสดจำนวน 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 30 มี.ค. 2559 และกำหนดจ่ายเงินปันผลในวันที่ 25 เม.ย. 2559